jkorsvik/nowiki_second_scrape_merged huggingface dataset:
2473 Heyerdahl

2473 Heyerdahl er en  hovedbelteasteroide. Den ble oppdaget 12. september 1977 av Nikolai Stepanovich Chernykh og oppkalt etter den norske antropologen Thor Heyerdahl. 


== Eksterne lenker ==
2473 Heyerdahl hos JPL Small-Body Database
3457 Arnenordheim

3457 Arnenordheim er en  hovedbelteasteroide. Den ble oppdaget 5. september 1985 av Henri Debehogne ved det europeiske sørobservatorium , og er oppkalt etter den norske komponisten Arne Nordheim.


== Eksterne lenker ==
3457 Arnenordheim hos JPL Small-Body Database
4872 Grieg

4872 Grieg er en  hovedbelteasteroide. Den ble oppdaget 25. desember 1989 av Freimut Börngen og er oppkalt etter den norske komponisten Edvard Grieg.


== Eksterne lenker ==
4872 Grieg hos JPL Small-Body Database
Kommunekemi

Kommunekemi A/S ble etablert i 1971 som det første danske behandlingsanlegg for farlig avfall, og er beliggende i Nyborg. Virksomheten eies av EQT Infrastructure.
Kommunekemi har et stort tilbud med hensyn til behandling av avfall, som er farlig og belaster miljøet. De tilbyr en sertifisert og miljømessig korrekt behandling av det farlige avfall samt en behandlingsgaranti for hele Danmark. Anleggets kapasitet er om lag 180 000 tonn i året og det beskjeftiger rundt 200 mennesker.Frem til 2009 var Kommunekemi eiet av KL, Københavns Kommune og Frederiksberg kommune.


== Hovedformål ==
Kommunekemis hovedformål er:
Å skape flest mulige verdier ut av farlig avfall.
Å fjerne gifter fra avfallskretsløpet.
Å utvikle miljømessig forsvarlige og omkostningseffektive teknologier.Disse hovedformål oppnås ved å skape flest mulige verdier ved å utvinne, omdanne, gjenbruke og forbrenne det farlige avfall.


== Olje- og kjemikalieavfall ==
Virksomhetens fokus er på olje- og kjemikalieavfall, men det utvikles samtidig nye forretningsområder. 
Kommunekemi utvinner blant annet gjødselssalter fra halmflyveaske, men arbeider også på å utvinne verdier av brukte elektriske batterier, aske fra biogassanlegg og trykkimpregnert tre. 
Kommunekemi gjenbruker blant annet batterier, blyholdige materialer, metallholdige filterkaker, kvikksølvholdige lyskilder, oljefiltre, spraybokser, stålemballasje samt tømte emballasje av metall og plast.
Kommunekemi har i flere år laget gjødselprodukter av halmflyveaske. Halmflyveaske er et restprodukt fra kraftvarmeverker, som fyrer med halm. Aske med tungmetaller har tradisjonelt vært spredt direkte ut på landbruksjorden, men anlegget isolerer og behandler tungmetallene miljømessig forsvarlig.
Kommunekemi nyttiggjør også karbidkalk som er et restprodukt fra acetylenfremstilling. Det utnyttes til å nøytralisere surt avfall på uorganisk anlegg og har siden 2006 nesten erstattet forbruket av brent kalk.


== Energiregnskap ==
Kommunekemi leverer damp til Nyborg Forsyningsselskab til produksjon av fjernvarme. I tillegg utnytter Kommunekemi overskuddsenergien til produksjon av elektrisitet. Den samlede utnyttelse av overskuddsenergi er 82 %, og virkningsgraden for varme- og elproduksjon er henholdsvis 90 % og 31 %.
Kommunekemi utnytter også energien fra en stor del av Kommunekemis kjøleprosesser via et sentralt varmegjenvinningsanlegg som i 2007 har levert rundt 40 000 MWh, og denne energiproduksjonen svarer til energien fra 17 000 tonn olje på et varmekraftverk.


== Import av giftig avfall ==
Hexachlorbenzen er en av de mest persistente organiske forurensere og farlige miljøgifter som kan behandles på Kommunekemi. Danmarks miljøminister, Karen Ellemann har vært forkjemper for import av hexachlorbenzen fra Australia med henblikk på destruksjon i Danmark. Karen Ellemann beskrev i juni 2010 denne import som en mulighet for å demonstrere dansk kunnskap på kjemiavfall og gifthåndtering. Den 3. desember 2010 besluttet hun imidlertid å stoppe en planlagt transport av dette avfallet etter en offentlig kritikk.


== Referanser ==


== Eksterne lenker ==
Kommunekemis nettsted Arkivert 31. desember 2011 hos Wayback Machine. (dansk)
5699 Munch

5699 Munch er en  hovedbelteasteroide. Den ble oppdaget 16. oktober 1977 av Cornelis Johannes van Houten, Ingrid van Houten-Groeneveld og Tom Gehrels. Asteroiden er oppkalt etter den norske maleren Edvard Munch.


== Eksterne lenker ==
5699 Munch hos JPL Small-Body Database
5838 Hamsun

5838 Hamsun er en  hovedbelteasteroide. Den ble oppdaget 29. september 1973 av Cornelis Johannes van Houten, Ingrid van Houten-Groeneveld og Tom Gehrels. Asteroiden er oppkalt etter den norske forfatteren Knut Hamsun.


== Eksterne lenker ==
5838 Hamsun hos JPL Small-Body Database
7279 Hagfors

7279 Hagfors er en  hovedbelteasteroide. Den ble oppdaget 7. november 1985 av Edward L. G. Bowell og er oppkalt til ære for den norske radarastronomen Tor Hagfors.


== Eksterne lenker ==
7279 Hagfors hos JPL Small-Body Database
9836 Aarseth

9836 Aarseth er en  hovedbelteasteroide. Den ble oppdaget 15. oktober 1985 av Edward L. G. Bowell. Asteroiden er oppkalt etter den norske astronomen Sverre Aarseth.


== Eksterne lenker ==
9836 Aarseth hos JPL Small-Body Database
Severin Eskeland

Severin Eskeland (født 31. mars 1880 på Stord, død 18. juli 1964 på Stord) var en norsk skolemann. Han var rektor ved Stord lærarskule 1917–1950. Han var også ordfører (V) i Stord 1935–42.
Eskeland hadde utdanning fra Voss folkehøgskule, Stord lærarskule, artium fra 1903 og to års studier ved Universitetet i Oslo uten avsluttende eksamen. Han var medlem av styret i Noregs Mållag, formann i Norskt Måldyrkingslag og hadde flere andre verv. Han skrev biografier over Rasmus Løland og Lenin, flere lokalhistoriske arbeider og oversatte norrøne tekster til landsmål.
Han ble utnevnt til ridder av St. Olavs Orden i 1951, og mottok Den islandske falkeorden i 1949. En byste av ham står ved høgskolen på Stord. Han var bror av folkehøgskolerektoren Lars Eskeland og far til Ivar Eskeland.


== Referanser ==


== Eksterne lenker ==
(no) Severin Eskeland i Norsk biografisk leksikon
Severin Eskeland hos Allkunne.no
Rikke Jeppsson

Rikke Emilie Jeppsson (født 12. september 1988) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Nesodden Idrettsforening.
Hun ble norgesmester i junior-NM sprint i 2006 og 2008, og deltok også i junior-VM på skøyter 2008 i Changchun hvor hun ble nr. 26 i allround. Jeppsson kopierte sprint-tittelen i senior i 2011 i Arendal, i tillegg har hun 4 sølvmedaljer i sprint-NM senior.
Rikke Jeppsson er en yngre søster av skøyteløperen Renate Jeppsson.


== Personlige rekorder ==
Oppdatert pr. 20. mars 2017.


== Referanser ==


== Eksterne lenker ==
(en) Rikke Jeppsson – Speedskatingbase.eu 
(en) Rikke Jeppsson – SpeedSkatingNews.info 
(en) Rikke Jeppsson – SpeedSkatingStats.com 
(en) Rikke Jeppsson – TheSports.org 
(en) Rikke Jeppsson på Jakub Majerski's Speedskating database (Adelskalender distanser og sammenlagt)
(en) Rikke Jeppsson på SpeedskatingResults.com (personlige rekorder og resultater)
(nl) Rikke Jeppsson på Effesport.nl (noen resultater)
Brynjar H. (intervjuer) (10. november 2014). «Sesongstart: Intervju med Rikke Jeppsson» (norsk). skoyter-15-46-6.origo.no. Besøkt 23. november 2014. Bilder(en) Bilder av Rikke Jeppsson på SpeedSkatingPhotos.info/DesgPhoto.com
Namakkal (distrikt)

Namakkal (tamilsk: நாமக்கல் மாவட்டம்) er et distrikt i den indiske delstaten Tamil Nadu. Distriktets hovedstad er Namakkal. 


== Demografi ==
Ved folketellingen i 2011 var det 1 721 179 innbyggere i distriktet, mot 1 493 462 i 2001. Den urbane befolkningen utgjør 40,27 % av befolkningen.
Barn i alderen 0 til 6 år utgjorde 8,15 % i 2011 mot 10,22 % i 2001. Antallet jenter i den alderen per tusen gutter er 913 i 2011 mot 889 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Namakkal distrikt har 4 taluker.
Namakkal
Paramathi Velur
Rasipuram
Thiruchengode


== Byer ==


== Referanser ==


== Eksterne lenker ==
Offisielt nettsted 
(en) Namakkal district – kategori av bilder, video eller lyd på Commons
26955 Lie

26955 Lie er en  hovedbelteasteroide. Den ble oppdaget 30. juni 1997 av Paul G. Comba og er oppkalt etter den norske matematikeren Sophus Lie.


== Eksterne lenker ==
26955 Lie hos JPL Small-Body Database
Renholdningsselskabet af 1898

Renholdningsselskabet af 1898, i daglig tale R98, er en virksomhet som er eiet av Københavns og Frederiksberg Kommuner og utfører innsamling av husholdningsavfall, bedriftsavfall, returglass og papir samt miljøfarlig avfall, sykehusavfall og annet spesialavfall.
R98 er et non-profit selskap og kan derfor ikke tjene på avfallshåndteringen.
Firmaet startet i 1898 under navnet Kjøbenhavns Grundejeres Renholdningsselskab, forkortet KGR. Her var oppgaven å tømme og vaske latrinespann; det som i fagspråket ble kalt nattrenovasjon. Spannene ble kjørt til Amager, hvor man bygget en rensestasjon. Herfra kommer Amagers lite flatterende tilnavn Lorteøen.
I 1984 ble kontaineravdelingen Renoflex utskilt fra R98 grunnet problemer med løsninger for industriavfall og avfallsinnsamling utenfor dekningsområdet.
I 2003 ble en del av innsamlingsoppgavene satt ut på anbud, nærmere bestemt innsamling av haveavfall og industriavfall i avfallskonteinere. Dette skyldtes blant annet misnøye fra andre avfallsfirma fordi oppgaven uten anbud ble utført av over nevnte Renoflex, og man visse steder mente det var konkurransevridende. Dette medførte en oppdeling i to distrikter (nord og syd) som i dag (2006) betjenes av to forskjellige firmaer.
I 2005 ble R98s 30-årige kontrakt med kommunene om innsamling av dagrenovasjon erklært ulovlig i en rettssak. Etter dommen begynte planleggingen av konkurranseutsetting av dette området, og samtidig vedtok man at kundebetjeningen med tiden skulle overføres til å være en kommunal oppgave. På grunn av oppgavens størrelse ble arbeidet satt ut i etapper, over en kort årrekke. Fra 2008 til 2011 ble oppgavene konkurranseutsatt, og det nødvendige kontor- og driftpersonale ble overført allerede fra 2007 og frem til kommunal ansettelse. Fra 2011 opphører R98 å eksistere som virksomhet.
I 2007 begynte man å omlegge ruter som forberedelse til de tre budrunder. Inntil da hadde mange arbeidslag en rute som skar gjennom flere distrikter. Dette skyldtes at blant annet hovedveiene skulle vedlikeholdes utenfor trengselstiden, og at de mere arbeidstunge villakvarterer skulle deles jevnt mellom arbeidslagene. Omlegningen betyr at rutene etter endringene skal holde seg innenfor distriktene.

Første anbud dekker den vestlige del, med Emdrup, Bispebjerg, Utterslev, Husum, Brønshøj, Vanløse og Valby.
Andre anbud dekker midtdistriktene Frederiksberg, Nørrebro og Østerbro
Tredje abud dekker den østlige og sydlige del, med Indre By, Vesterbro, Christianshavn, Sydhavnen og de deler av Amager som hører til Københavns Kommune.


== Eksterne lenker ==
R98s nettsted (dansk)
Nanning kullkraftverk

Nanning kullkraftverk er et kullkraftverk i byprefekturet Nanning, provinsen Guangxi i det sørlige Kina. Det har en installert produksjonskapasitet på 1.200 MW, fordelt på 2 turbiner.
Operatør er China Guodian International Co.


== Se også ==
Liste over verdens største kullkraftverk
Sønder Omme

Sønder Omme er en by i Sydjylland med 1 747 innbyggere (2011). Den ligger i Billund kommune, Region Syddanmark.Opprinnelig het byen Oom, som betyr «fjern lyd fra en elv». Sønder Omme ligger da også ved Omme Å og var engang en stasjonsby med jernbaneforbindelse til Grindsted.
Sønder Omme kirke er fra 1100-tallet og kalles på folkemunne for «Lange Maren». Ellers er nok byen mest kjent for sitt åpne statsfengsel. Sønder Omme huser også en gammel kro fra 1780, som også fungerer som hotell i dag (2007).
Det er ca. 47 kilometer til regionshovedbyen Vejle.


== Referanser ==


== Eksterne lenker ==
Billund Kommune
Kjørbokrysset

Kjørbokrysset er et stort kryss på Kjørbo i Sandvika i Bærum som er avkjøringsrampe fra E18. Kjørbokrysset var det østlige startpunktet til E16 før E16 ble videreført til Gävle i Sverige.
Kjørbokrysset er et komplekst veikryss bestående av flere rundkjøringer. Krysset er hovedavkjøring fra E18 til Sandvika via Kjørbotunnelen. E16 starter i Kjørbokrysset og fortsetter gjennom Kjørbotunnelen mot Hønefoss og Bergen. Fra krysset går også fylkesvei 164 mot Høvik, fylkesvei 153 mot Slependen og fylkesvei 174 (Bærum kommune) mot Sandvika sentrum. 
Kjørbokrysset er avkjøring nummer 16 på E18 fra Oslo til Kristiansand.
Krysset består av 2 rundkjøringer på sydsiden av E18, samt en rundkjøring og Kjørbotunnelen på norsiden. Den sydvestre rundkjøringen har av-/påkjøringsrampe til E18 i retning Oslo. Forbindelse til den sydøstre rundkjøringen, Kjørbotunnelen og E16 samt avkjøring til et eiendomskompleks som inneholder blant annet Politiet. Den sydøstre muliggjør ankomst til den sydvestre rundkjøringen, samt Sandvika sentrum via en del av Kjørbotunnelen, Kjørboveien mot Kjørbo gård og Sandviksveien mot Blommenholm. Rundkjøringen på nordsiden av E18 har av-/påkjøringsramper for E18 i retning Drammen og muliggjør adkomst til Kjørbotunnelen og E16 samt Sandviksveien mot vest.


== Kilder ==
Visveg hos Statens vegvesen
Vestkorridoren – Grunnlag for reguleringsplan – E16 Kjørbo – Wøyen Arkivert 5. mars 2016 hos Wayback Machine. hos Statens vegvesen
Hezhou kullkraftverk

Hezhou kullkraftverk er et kullkraftverk i byprefektur Hezhou, langt øst i provinsen Guangxi i det sørlige Kina. Det har en installert produksjonskapasitet på 2.00 MW, fordelt på 2 generatorer. Anlegget står ferdig etter planen i 2012.  


== Se også ==
Liste over verdens største kullkraftverk
Pudukkottai (distrikt)

Pudukkottai (tamilsk: புதுக்கோட்டை மாவட்டம்) er et distrikt i den indiske delstaten Tamil Nadu. Distriktets hovedstad er Pudukkottai. 


== Demografi ==
Ved folketellingen i 2011 var det 1 618 725 innbyggere i distriktet, mot 1 459 601 i 2001. Den urbane befolkningen utgjør 19,39 % av befolkningen.
Barn i alderen 0 til 6 år utgjorde 10,50 % i 2011 mot 12,59 % i 2001. Antallet jenter i den alderen per tusen gutter er 959 i 2011 mot 955 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Pudukkottai distrikt har 11 taluker.
Alangudi
Aranthangi
Avadaiyarkoil
Gandarvakottai
Illuppur
Karambakudi
Kulathur
Manamelkudi
Ponnamaravathi
Pudukkottai
Thirumayam


== Referanser ==


== Eksterne lenker ==
Offisielt nettsted 
(en) Pudukkottai district – kategori av bilder, video eller lyd på Commons
Jean Godeaux

Jean Godeaux (født 3. juli 1922 i Jemeppe-sur-Meuse, død 27. april 2009) var en belgisk økonom og embedsmann, som var sentralbanksjef i Belgias nasjonalbank (Nationale Bank van Belgie) fra 1982 til 1989.  


== Karriere ==
Jean Godeaux studert jus og økonomi, og ble ansatt i sentralbanken i 1947, i utlandsavdelingen. Fra 1949 til 1955 var han med i Belgias delegasjon til Det internasjonale pengefondet. Da han flyttet tilbake til Brussel i 1955 ble han direktør for Banque Lambert, der han senere ble styreleder i banken. Han deltok i forberedelsene til fusjonen med Banque de Bruxelles, en fusjon som førte til etableringen av Banque Bruxelles Lambert. Godeaux trakk seg i 1974, før fusjonen var sluttført, for å bli president i Belgias bankkommission, og i 1979 sluttet han seg ​​til Europakommisjonens Banking Advisory Committee.
Da han ble utnevnt som sentralbanksjef i NBB i 1982 ble hans første oppgave å håndtere devalueringen av den belgiske franc på 8,5% i februar 1982. Devalueringen påvirket Luxembourg negativt, så hans oppgave ble å normalisere forholdet til Luxembourg, som hadde blitt alvorlig rammet.
Godeaux var aktiv innen samarbeidet mellom europeiske sentralbanker, og i 1988 ble han president i Committee of Governors for sentralbankene i EØS-landene, og samme år ble han også president i European Monetary Cooperation Fund. I 1989 bidro han til utarbeidelsen av Delors Report. Han forlot sentralbanken i 1990, og ble medlem av styret i Société Générale i Belgia, der han ble fram til 1996. Han ble etterfulgt av Alfons Verplaetse som sentralbanksjef.


== Referanser ==


== Eksterne lenker ==
(en) Belgias nasjonalbank - Jean Godeaux (1982-1989)
Dharmapuri (distrikt)

Dharmapuri (tamilsk: தர்மபுரி மாவட்டம்) er et distrikt i den indiske delstaten Tamil Nadu. Distriktets hovedstad er Dharmapuri. 


== Demografi ==
Ved folketellingen i 2011 var det 1 502 900 innbyggere i distriktet, mot 1 295 182 i 2001. Den urbane befolkningen utgjør 17,33 %.
Barn i alderen 0 til 6 år utgjorde 10,79 % i 2011 mot 13,25 % i 2001. Antallet jenter i den alderen per tusen gutter er 911 i 2011 mot 869 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Dharmapuri distrikt har 5 taluker.
Dharmapuri
Harur
Palakcode
Pappireddipatti
Pennagaram


== Referanser ==


== Eksterne lenker ==
Offisielt nettsted 
(en) Dharmapuri district, Tamil Nadu – kategori av bilder, video eller lyd på Commons
Sivaganga (distrikt)

Sivaganga (tamilsk: சிவகங்கை மாவட்டம்) er et distrikt i den indiske delstaten Tamil Nadu. Distriktets hovedstad er Sivaganga. 


== Demografi ==
Ved folketellingen i 2011 var det 1 341 250 innbyggere i distriktet, mot 1 155 356 i 2001. Den urbane befolkningen utgjør 30,99 % av befolkningen.
Barn i alderen 0 til 6 år utgjorde 9,52 % i 2011 mot 11,50 % i 2001. Antallet jenter i den alderen per tusen gutter er 961 i 2011 mot 952 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Sivaganga distrikt har 6 taluker.
Devakottai
Ilayankudi
Karaikudi
Manamadurai
Sivaganga
Tirupathur


== Byer ==


== Referanser ==


== Eksterne lenker ==
Offisielt nettsted 
(en) Sivaganga district – kategori av bilder, video eller lyd på Commons
Renate Jeppsson

Renate Jeppsson (født 16. april 1973) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Nesodden Idrettsforening.
Hun har også flere medaljer i veteran-VM på skøyter, deriblant to ganger Veteran-mester (2004 og 2006).
Renate Jeppsson er en eldre søster til skøyteløperen Rikke Jeppsson.


== Personlige rekorder ==
Oppdatert etter sesongen 2017/18.


== Referanser ==


== Eksterne lenker ==
(en) Renate Jeppsson – Speedskatingbase.eu 
(en) Renate Jeppsson – SpeedSkatingNews.info 
(en) Renate Jeppsson på Jakub Majerski's Speedskating database (Adelskalender distanser og sammenlagt)
(en) Renate Jeppsson på SpeedskatingResults.com (personlige rekorder og resultater)
(nl) Renate Jeppsson på Effesport.nl (noen resultater)Bilder(en) Bilder av Renate Jeppsson på SpeedSkatingPhotos.info/DesgPhoto.com
Core Energy

Core Energy AS var et norsk oljeselskap grunnlagt i 2010 av HitecVision med fokus på produserende og modne felt på norsk sokkel. Selskapet ble i 2016 slått sammen med Spike Exploration og Pure E&P til Point Resources.


== Historie ==
Core Energy ble grunnlagt i oktober 2010. Hovedinvestor var HitecVision som gikk inn med 150 millioner amerikanske dollar i selskapet. HitecVision hadde tidligere stått for finansieringen av de nystartede oljeselskapene Spring Energy og Revus Energy. I 2011 ble Core Energy godkjent som rettighetshaver på norsk sokkel. I april 2011 kjøpte selskapet Hess’ 4,9% andel i Snorrefeltet (PL 057). Senere samme år kjøpte selskapet Norecos andeler i Bragefeltet (PL 055 og PL 185) og Hymefeltet (PL 348 og PL 348 B) for 85 millioner amerikanske dollar.
I 2016 ble Core slått sammen med Spike Exploration og Core Energy til Point Resources.


=== Administrerende direktør ===
2010-2015 Jan Harald Solstad
2015-2016 Thomas Bjørgo


== Utmerkelser ==
2012: Gullkronen i kategorien «Newcomer of the year» av Rystad Energy.


== Referanser ==


== Eksterne lenker ==
Hjemmesiden til Core Energy Arkivert 4. januar 2012 hos Wayback Machine.
Istidskreps

Istidskreps er en gruppe krepsdyr som har en spredt utbredelse i de tidligere nedisede områdene i det nordlige Europa og Nord-Amerika. En antar at de var vanligere i perioden med store bredemte innsjøer ved slutten av siste istid, og at de nå lever som relikter i dype og kalde innsjøer. 
Den svenske forskeren Sven Lovén påviste i 1860 at det i Vänern og Vättern forekommer krepsdyr som er nært i slekt med, eller identiske, med marine arter. Han mente at det kunne forklares med at havarmer var blitt avskåret fra havet, slik at de var blitt til innsjøer.Slike krepsdyr er seinere også funnet i andre innsjøer under marin grense i Nord-Europa. Det dreier seg om seks arter av storkreps: tre amfipoder, to mysider og én isopod. Alle disse artene finnes i Norge, unntatt den opptil 7 cm lange isopoden Saduria entomon. I tillegg regnes ofte minst to arter av hoppekreps til gruppen. Også i Nord-Amerika finnes det ishavskreps, men det dreier seg her delvis om andre arter, for eksempel Diporeia.Vekten av innlandisen presset jordskorpen ned slikt at havet rett etter istiden dekket store områder som i dag er tørt land. Landhevningen har ført til at havet har trukket seg tilbake. Ideene fra 1800-tallet om at istidskrepsene er «ishafsdjur» og «marin-glaziale Relikte» er erstattet med ny viten om evolusjonært opphav, spredningshistorie og økologiske krav hos disse dyrene. Nåtidens forskere mener likevel at det viktigste punktet i teorien er riktig, nemlig at utbredelsen skyldes at istidskrepsene spredte seg gjennom områder med stillestående vann ved istidens slutt.De nærmeste slektningene til istidskrepsene finnes i arktiske kystfarvann. Det eneste unntaket er firetornet istidskreps (Pallasiola quadrispinosa), som er en ren ferskvannsart og som har sine nærmeste slektninger i Bajkalsjøen.
Under isavsmeltningen var Østersjøen i flere perioder en ferskvannssjø. Skagerrak var sterkt påvirket av ferskvann fra Østersjøbassenget, og de norske innsjøene med istidskreps var fjordarmer med fersk- eller brakkvann. Høy temperatur, konkurranse og predasjon har fortrengt ishavskrepsene fra grunne innsjøer. I Norge finnes istidskrepsene på Østlandet, spesielt i Østfold, Akershus og sørøstre deler av Hedmark, og på Jæren. En ferskvannsstrøm kan ha hjulpet dem med å spre seg til Jæren. Ferskvannsfiskene sik og lagesild har tilsvarende isolerte forekomster på Jæren.
Også andre dyregrupper har relikte former i nordeuropeiske innsjøer, for eksempel fisker som hornulke, krøkle, røye og laks. I Saimen og Ladoga lever den arktiske ringselen. Faunaen i Østersjøen har også et relikt preg, med flere istidskrepser, hornulke og ringsel. Selv i Det kaspiske hav er det et innslag av arter med nære slektninger i arktiske strøk. Her lever krepsdyrene Gammaracanthus caspius, Monoporeia microphthalma og fire Mysis-arter, sammen med kaspisel og siken Stenodus leucichthys. 


== Norske arter ==
Tabellen viser de norske istidskrepsene. Mysis relicta ble i 2005 splittet i fire arter, og tre av dem finnes i Norge: M. relicta i snever betydning forekommer naturlig bare på Østlandet, mens M. salemaai finnes på Jæren, og M. segerstralei i brakkvann i Finnmark.


== Referanser ==
Dea-Renate Miranda

Dea-Renate Husebø Miranda (født 1990 i Stavanger som Dan-Raoul Miranda) er en norsk organisasjonskvinne og humanist.
Hun var konfirmantleder i Sandnes og Gjesdal lokallag av Human-Etisk Forbund 2007–2009, leder i Humanistisk Ungdom 2010–2011, og var sivilarbeider i Human-Etisk Forbund i 2011 og medlem av Humanistisk Ungdoms sentralstyre 2008-2010 (som vara) og 2011-2012. Fra 2013-2014 ledet Miranda Humanistisk Ungdoms Kontrollkomité.
Miranda har også vært aktiv i Skepsis, som styremedlem fra 2012 og 2. nestleder og økonomiansvarlig fra 2013-2014, og i UngDialog, som hun var med på å stifte. 
Miranda har avgangseksamen fra medielinjen ved Lundehaugen videregående skole fra 2009.
Lars-Petter Helgestad

Lars-Petter Helgestad (født 1984 i Hokksund) er en norsk organisasjonsmann.
Han var sivilarbeider i Operasjon Dagsverk 2003–2004, daglig leder i International Humanist and Ethical Youth Organisation (IHEYO) i 2005 og innehaver av diverse vikariater og prosjektstillinger i Human-Etisk Forbund 2005–2010. I 2007 ble han valgt til første leder i Humanistisk Ungdom, ungdomsorganisasjonen til Human-Etisk Forbund, og innehadde vervet frem til 2010. Fra 2010 var han informasjonskonsulent i Samarbeidsrådet for tros- og livssynssamfunn.
Han studerte statsvitenskap ved Universitetet i Oslo 2005–2009.


== Referanser ==